Clojure

Clojure ( shqiptimi: klouzhër )   është një dialekt dinamik dhe funksional i gjuhës programuese Lisp në platformën Java .  

Ashtu si shumica e Lisp-eve të tjerë, sintaksa e Clojure është ndërtuar mbi shprehjet S që analizohen fillimisht në strukturat e të dhënave nga një lexues përpara se të përpilohen.   Lexuesi i Clojure mbështet sintaksë literale për hartat, setet dhe vektorët së bashku me listat, dhe këto përpilohen drejtpërdrejt në strukturat e përmendura.  Clojure e trajton kodin si të dhënë dhe ka një sistem makro Lisp .  Clojure është një Lisp-1 dhe nuk synohet të jetë në përputhje me kodet me dialektet e tjera të Lisp, pasi përdor grupin e vet të strukturave të të dhënave të papajtueshme me Lisp-et e tjera. 

Clojure mbron pandryshueshmërinë dhe strukturat e pandryshueshme të të dhënave dhe inkurajon programuesit që të jenë të shkoqur/të qartë në lidhje me menaxhimin e identitetit dhe gjendjeve të tij.  Ky fokus në programimin me vlera të pandryshueshme dhe ndërtime të qarta përparim-kohe synon të lehtësojë zhvillimin e programeve më të fuqishme, veçanërisht të njëkohshme, që janë të thjeshta dhe të shpejta.    Ndërsa sistemi i tij i tipit është tërësisht dinamik, përpjekjet e fundit kanë kërkuar gjithashtu zbatimin e një sistemi të tipit të varur . 

Gjuha u krijua nga Rich Hickey në mesin e viteve 2000, fillimisht për platformën Java; gjuha që atëherë është bartur në platforma të tjera, si për shembull Common Language Runtime (.NET). Hickey vazhdon të udhëheqë zhvillimin e gjuhës si diktatori i saj dashamirës i përjetshëm .

 Referime 
Kategoria:Gjuhë programimi